અમદાવાદ મ્યુનિસિપલ કોર્પોરેશન સંચાલિત ૫૫ સિવિક સેન્ટરોમાં છેલ્લાં બે દિવસથી સર્વર ડાઉન રહેવાને કારણે નાગરિકોને પ્રોપર્ટી ટેક્સ ભર્યા વિના પાછા જવું પડયું હતું. મ્યુનિ. દ્વારા જૂની અને નવી ટેક્સ ફોર્મ્યુલા હેઠળ મિલકતવેરાના બાકી લેણાં વસૂલવા માટે નાગરિકોને વ્યાજ માફી સ્કીમ જાહેર કરી છે અને તેના પરિણામે સેંકડો નાગરિકો આ સ્કીમનો લાભ લેવા અને પ્રોપર્ટી ટેક્સ ભરવા માટે સિવિક સેન્ટરો ખાતે લાઈનો લગાવી હતી.